**Iepirkuma komisijas 2017.gada 9.oktobra sēdē sniegtās atbildes uz**

**atklāta konkursa**

**„Vienreizlietojamo medicīnisko preču piegāde”**

**(identifikācijas Nr. PSKUS 2017/83)**

**ieinteresētā piegādātāja uzdotajiem jautājumiem**

**1. Jautājums**

Ja pretendents iesniedz Eiropas vienoto iepirkuma procedūras dokumentu (ESPD) lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, vai papildus vēl ir jāiesniedz nolikuma 3.4.2.1. punktam un 3.5.4.punktam atbilstošie dokumenti (autorizācijas vēstules, piedāvātās preces EK atbilstības deklarācijas kopija un, ja piedāvāta IIb vai III klases medicīnas ierīce CE sertifikāta kopija) un jāaizpilda tehniskā-finanšu piedāvājuma ailes (aile-EK atbilstības deklarācija un CE sertifikāts (saskaņā ar nolikuma 3.5.4.punktu) un aile-Autorizācijas tiesības (saskaņā ar nolikuma 3.4.2.punktu)?

**Atbilde**

Saskaņā ar Publisko iepirkumu likuma 49.pantu, Pasūtītājs pieņem Eiropas vienoto iepirkuma procedūras dokumentu (ESPD) kā sākotnējo pierādījumu atbilstībai iepirkuma procedūras dokumentos noteiktajām pretendenta atlases prasībām, līdz ar ko, Eiropas vienoto iepirkuma procedūras dokumentu (ESPD) var iesniegt, lai apliecinātu atbilstību atklāta konkursa Nolikuma 3.4.2. un 3.4.2.1punktā noteiktajām pretendenta kvalifikācijas prasībām. Pasūtītājs veicot iesniegto piedāvājumu izvērtēšanu, jebkurā iepirkuma procedūras stadijā ir tiesīgs prasīt, lai pretendents iesniedz visus vai daļu no dokumentiem, kas apliecina atbilstību iepirkuma procedūras dokumentos noteiktajām pretendentu atlases prasībām.

Ņemot vērā to, ka Nolikuma 3.5.4. punktam atbilstošie dokumenti (piedāvātās preces EK atbilstības deklarācijas kopija un, ja piedāvāta IIb vai III klases medicīnas ierīce CE sertifikāta kopija) apliecina, ka preces ražotājs veicis izstrādājuma atbilstības novērtēšanas procedūras, kas garantē, ka izstrādājums atbilst piemērojamo EK direktīvu prasībām, un attiecas uz piedāvāto preci, nevis preces ražotāja vai pretendenta kvalifikāciju, EK atbilstības deklarācijas un CE sertifikāti jāiesniedz saskaņā ar Nolikuma 3.5.4.punktu.

Tehniskā-finanšu piedāvājuma ailēs (EK atbilstības deklarācija un CE sertifikāts (saskaņā ar nolikuma 3.5.4.punktu) un Autorizācijas tiesības (saskaņā ar nolikuma 3.4.2.punktu) ar \* atzīmētas daļas, kurās jāiesniedz iepriekš norādītie dokumenti un ailēs jānorāda informācija, kur iesniegtajā piedāvājumā (norādot konkrētu lpp.) ir pievienoti dokumenti.

**2. Jautājums**

Daļa Nr. 170 “Šķidruma savākšanas soma”

Kādas ir prasības attiecībā uz somas materiālu? Vai somai jābūt sterilai vai nesterilai?

**Atbilde**

Materiāls ir polietilēns vai analogs, soma ir sterila, individuālā iepakojumā, ar pašlīpošu malu fiksācijai pie operāciju veļas.

**3.jautājums**

Daļa Nr. 210 “Bahilas polietilēna, vienreizējas lietošanas”

Kādas ir prasības attiecībā uz materiāla blīvumu?

**Atbilde**

Materiāla biezums nav specificēts.

**4.Jautājums**

Daļa Nr. 211 “Halāti nesterili, vienreizējas lietošanas”

Kādas ir prasības attiecībā uz halātu materiālu (piem., polietilēns, polipropilēns)? Lūdzam detalizētāk paskaidrot, kādam nolūkam halāti tiks izmantoti (piem., pacientiem, medicīnas personālam) un kāda veida halāti ir nepieciešami (piem., pogājami, aizsienami).

**Atbilde.**

Halāti ir no neausta materiāla, aizsienami un halāti ir paredzēti lietošanai gan aprūpes personālam, gan pacientiem.

**Iepirkuma komisija informē, ka, tehniskajā specifikācijā tiks veikti grozījumi. Papildus informācija par iepirkuma dokumentācijā veiktajiem grozījumiem tiks publicēta pasūtītāja mājas lapā pie attiecīgā iepirkuma pēc tam, kad attiecīgie grozījumi tiks saskaņoti un publicēti Iepirkumu uzraudzības biroja mājas lapā internetā.**